CELEX: 62015CA0159
Language: mt
Date: 2016-06-16 00:00:00
Title: Kawża C-159/15: Sentenza tal-Qorti tal-Ġustizzja (L-Ewwel Awla) tas-16 ta’ Ġunju 2016 (talba għal deċiżjoni preliminari tal-Verwaltungsgerichtshof – L-Awstrija) – Franz Lesar vs Beim Vorstand der Telekom Austria AG eingerichtetes Personalamt (Rinviju għal deċiżjoni preliminari — Politika soċjali — Direttiva 2000/78/KE — Ugwaljanza fit-trattament fil-qasam tal-impjieg u tax-xogħol — Artikolu 2(1) u Artikolu 2(2)(a) — Artikolu 6(2) — Diskriminazzjoni bbażata fuq l-età — Determinazzjoni tad-drittijiet għall-pensjoni tal-ex uffiċjali — Perijodi ta’ taħriġ u ta’ xogħol — Assenza ta’ teħid inkunsiderazzjoni ta’ tali perijodi mwettqa qabel l-età ta’ 18-il sena)

22.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 305/8
            
         Sentenza tal-Qorti tal-Ġustizzja (L-Ewwel Awla) tas-16 ta’ Ġunju 2016 (talba għal deċiżjoni preliminari tal-Verwaltungsgerichtshof – L-Awstrija) – Franz Lesar vs Beim Vorstand der Telekom Austria AG eingerichtetes Personalamt
   (Kawża C-159/15) (1)
   
   ((Rinviju għal deċiżjoni preliminari - Politika soċjali - Direttiva 2000/78/KE - Ugwaljanza fit-trattament fil-qasam tal-impjieg u tax-xogħol - Artikolu 2(1) u Artikolu 2(2)(a) - Artikolu 6(2) - Diskriminazzjoni bbażata fuq l-età - Determinazzjoni tad-drittijiet għall-pensjoni tal-ex uffiċjali - Perijodi ta’ taħriġ u ta’ xogħol - Assenza ta’ teħid inkunsiderazzjoni ta’ tali perijodi mwettqa qabel l-età ta’ 18-il sena))
   (2016/C 305/12)
   Lingwa tal-kawża: il-Ġermaniż
   
      Qorti tar-rinviju
   
   Verwaltungsgerichtshof
   
      Partijiet fil-kawża prinċipali
   
   
      Rikorrent: Franz Lesar
   
      Konvenuta: Beim Vorstand der Telekom Austria AG eingerichtetes Personalamt
   
      Dispożittiv
   
   L-Artikolu 2(1), l-Artikolu 2(2)(a) u l-Artikolu 6(2) tad-Direttiva tal-Kunsill 2000/78/KE, tas-27 ta’ Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol, għandhom jiġu interpretati fis-sens li ma jipprekludux leġiżlazzjoni nazzjonali, bħal dik inkwistjoni fil-kawża prinċipali, li teskludi t-teħid inkunsiderazzjoni tal-perijodi ta’ taħriġ u ta’ xogħol imwettqa minn uffiċjali qabel l-età ta’ 18-il sena għall-finijiet tal-għoti tad-dritt għall-pensjoni u tal-kalkolu tal-ammont tal-pensjoni tal-irtirar tiegħu, sa fejn din il-leġiżlazzjoni hija intiża li tiggarantixxi l-iffissar uniformi, fi ħdan skema ta’ rtirar tal-uffiċjali, ta’ età ta’ sħubija f’din l-iskema kif ukoll ta’ età ta’ eliġibbiltà għall-benefiċċji tal-irtirar li jingħataw fil-kuntest ta’ dik l-iskema.
   
      (1)  ĠU C 254, 3.8.2015